Elafs Ceratosauria fomons luroodi dinosauras rooda Theropoda, pemiedetöli as grup elas Theropoda valik, kels labons büani nulikum kobü el Ceratosaurus, kas kobü böds. Atimo no nog dabinon lised valemo lonöföl bidas valik, u patöfas kaladik elas Ceratosauria. Ma teorod semik, els Ceratosauria keninükons dinosauris sököl Yurata e Kretata: Ceratosaurus, Elaphrosaurus e Abelisaurus, cifadilo pätuvöls su lafasfer sulüdik. Büo, päkeninükons vü els Ceratosauria i elafs Coelophysoidea (Coelophysis, Dilophosaurus e r.), ätikodükölo difikami büikum elas Ceratosauria de els Theropoda votik. Studs nulikün ye ejonons, das els Coelophysoidea no fomon kladi kobü els Ceratosauria votik, e kludo mutons paplödakipön.